Korkea ikä on ehdokkaan vahvuus

Eläkkeellä olevan ihmisen kannattaa asettua itse ehdolle 13.4.2024 pidettävissä alue- ja kuntavaaleissa. Iäkkäiden kokemus osallisuudesta päätöksentekoon on heikentynyt viime vuosina**.** Yli 60-vuotiaat kokevat jäävänsä syrjään poliitikkojen puheissa ja kannanotoissa.

Yli puolet yli 60-vuotiaista kokee, että ikääntyneitä kohdallaan huonosti tai vähätellään poliitikkojen kannanotoissa, tiedotusvälineissä ja sosiaalisessa mediassa. Tämä tiedetään vuonna 2024 tehdyn 60+ -barometrin pohjalta (Eläkeliitto ry ja Tutkimustie Oy).

Samalla tiedetään, että äänestysaktiivisuus huolestuttavasti laskee iän myötä. 87-vuotiaista vain puolet äänesti eduskuntavaaleissa 2023.

Parhaat asiantuntijat ikääntyneitä koskevissa kysymyksissä ovat ikääntyneet itse. Eduskuntaan vuonna 2023 valituista kuitenkin vain 9 % oli yli 65-vuotiaita. Vuoden 2021 kuntavaaleissa valituksi tulleista puolestaan alle viidesosa oli yli 65-vuotiaita. Vuoden 2022 hyvinvointialuevaleissa kaikista valituksi tulleista yli 60-vuotiaista eläkeläisten osuus oli vain noin 13 %.

Kun joidenkin arvovalinnat muuttuvat yhteiskunnallisiksi päätöksiksi ja laeiksi, toisten arvovalinnat jäävät syrjään. Ikääntyneiden ääni ei nouse päätöksenteon keskiöön muiden äänien rinnalle ilman ikääntyneiden omaa aktiivisuutta. Vuoden 2022 aluevaaleissa yli 65-vuotiaiden ikäluokasta oli kaikkein helpointa tulla valituksi.Vaikka ei tulisikaan valituksi, voi tulla nimitetyksi lautakuntaan. Yhtä lailla se merkitsee hyviä vaikutusmahdollisuuksia.

Äänestysaktiivisuutta voidaan parantaa eri keinoin.Läheinen voi auttaa ikääntyneen ihmisen kotiäänestysmahdollisuuden selvittämisessä, antaa ikääntyneelle kuljetusapua äänestyspaikalle pääsemisessä ja avustaa hyvissä ajoin ennakolta henkilöllisyyden todistamista varten tarvittavan asiakirjan hankinnassa. Viime kädessä henkilöllisyyden todistaminen onnistuu poliisilaitoksen myöntämällä väliaikaisella henkilökortilla.

Nyt on oikea aika ilmoittautua ehdokkaaksi ja varmistaa, että myös ikääntyneen läheisen mahdollisuus käyttää äänioikeuttaan tulevissa vaaleissa onnistuu. Vaaleissa ei anneta valtaa, vaan vaaleissa otetaan valta.

Allekirjoitus

Piirin / yhdistyksen puheenjohtaja

Piirin / yhdistyksen nimi